cyanic-selkie/wikianc huggingface dataset:
Τζένη Έλβερς
Βιογραφικά στοιχεία
Το 1989 άρχισε να παίρνει μαθήματα ηθοποιίας στη σχολή ηθοποιών Die Etage στο Βερολίνο και από το 1993 άρχισε να σπουδάζει ηθοποιός στη σχολή ηθοποιών (Schauspielschule) στο Αμβούργο, όπου αποφοίτησε με δίπλωμα. Πήγε στο Λος Άντζελες για να συνεχίσει τις σπουδές της στο American National Academy of Performing Arts.
Επέστρεψε στη Γερμανία και άρχισε να εργάζεται ως ηθοποιός και τηλεπαρουσιάστρια. Το 1995 υποδύθηκε με επιτυχία τον ρόλο της «τσούλας» στο έργο Männerpension του Γερμανού σκηνοθέτη Detlev Buck και καθιερώθηκε. Συνδέθηκε με τον ηθοποιό Χάινερ Λάουτερμπαχ και εν συνεχεία με τον Άλεξ Γιόλιγκ, από τον οποίο απέκτησε έναν γιο. Από το 2003 είναι παντρεμένη με τον μάνατζέρ της Γκοτς Έλμπερτσχάγκεν και ονομάζεται Τζένη Έλβερς-Έλμπερτσχάγκεν.
Εξωτερικοί σύνδεσμοι
Κατηγορία:Γερμανοί Τηλεπαρουσιαστές Κατηγορία:Γερμανίδες ηθοποιοί κινηματογράφου
Ευρωπαϊκό Πρωτάθλημα Ποδοσφαίρου 1992
Το Ευρωπαϊκό Πρωτάθλημα Ποδοσφαίρου 1992 ήταν η 9η διοργάνωση Ευρωπαϊκού πρωταθλήματος. Πρόκειται για το πρώτο Ευρωπαϊκό πρωτάθλημα που πραγματοποιήθηκε μετά την πτώση του τείχους του Βερολίνου και τη διάλυση του ανατολικού μπλοκ, γεγονότων που είχαν ως αποτέλεσμα την αλλαγή του Ευρωπαϊκού χάρτη. Συνέπεια των αλλαγών ήταν η συμμετοχή για πρώτη φορά της ενωμένης Γερμανίας και της Κοινοπολιτείας Ανεξαρτήτων Κρατών αλλά και ο αποκλεισμός της Γιουγκοσλαβίας. Η Γιουγκοσλαβία που είχε κερδίσει τη συμμετοχή της στα τελικά της διοργάνωσης αποκλείστηκε λόγω του πολέμου που διεξαγόταν στη χώρα και τη θέση της πήρε η Δανία που αποτέλεσε τη μεγάλη έκπληξη της διοργάνωσης καθώς κατέκτησε το τρόπαιο νικώντας στον τελικό τη Γερμανία με σκορ 2-0. Διοργανώτρια χώρα ήταν η Σουηδία ενώ συμμετείχαν συνολικά οκτώ ομάδες. Εκτός από την ενωμένη Γερμανία και την Κ.Α.Κ για πρώτη φορά συμμετείχαν στη διοργάνωση η Σκωτία και η διοργανώτρια Σουηδία
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 1992
Διοίκηση επιχειρησιακής λειτουργικότητας
Η διοίκηση επιχειρησιακής λειτουργικότητας(BSM)είναι ένα νέο λογισμικό της ΗΡ συνδυάζει τις κορυφαίες λύσεις Application, Infrastructure και Network Management, με τις οποίες η επιχείρηση αποκτά τη δυνατότητα να διαχειρίζεται και να παρακολουθεί συνολικά την εύρυθμη λειτουργία των υπηρεσιών σε δίκτυα, servers και εφαρμογές.
Πλέον, δίνεται η δυνατότητα στα τμήματα ΙΤ των επιχειρήσεων να διασφαλίζουν την απρόσκοπτη εκτέλεση σημαντικών συναλλαγών και να διαχειρίζονται πολύπλοκες υπηρεσίες, όπως η επεξεργασία ασφαλιστικών απαιτήσεων, η παραγγελία προϊόντων και τα συστήματα διαχείρισης αποθήκης, μέσα από ετερογενή και κατανεμημένα λειτουργικά συστήματα.
Με λίγα λόγια, είναι μια μεθοδολογία για την παρακολούθηση και τη μέτρηση της τεχνολογίας πληροφοριών από τη σκοπιά των επιχειρήσεων, με άλλα λόγια, το BSM είναι ένα σύνολο εργαλείων λογισμικού διαχείρισης, διαδικασιών και μεθόδων για τη διαχείριση δεδομένων μέσω μιας προσέγγισης στο κέντρο επιχειρήσεων. Τα εργαλεία της τεχνολογίας της διοίκησης επιχειρησιακής λειτουργικότητας έχουν σχεδιαστεί για να βοηθήσουν οργανισμούς στην προβολή και διαχείριση υποδομών για την καλύτερη υποστήριξη τεχνολογίας και τη διατήρηση των κυριότερων υπηρεσιών που παρέχουν στην επιχείρηση. Η διολικηση επιχειρησιακής λειτουγικότητας αποτελείται και από δομημένες διαδικασίες και από την ενεργοποίηση λογισμικού.
Σύγκριση με παραδοσικό δίκτυο παρακολούθησης
Το λογισμικό BSM είναι ένα δίκτυο διαχείρισης συστημάτων που παρακολουθεί την απόδοση και τη διαθεσιμότητα των δικτυακών στοιχείων από κέντρο δεδομένων. Τα παραδοσιακά συστήματα διαχείρισης δικτύου εστιάζουν στη μέτρηση και την παρακολούθηση τεχνικών μετρήσεων και στις εφαρμογές πληροφοριακών συστημάτων. Οι πρωτογενείς χρήστες αυτών των συστημάτων είναι τεχνικοί και διαχειριστές πληροφορικών συστημάτων. Παρόλο που τα συστήματα αυτά επιτρέπουν στην ομάδα IT τον εντοπισμό προβλημάτων, υπάρχουν σημαντικά κενά στον προσδιορισμό των επιχειρηματικών προβλημάτων. Για παράδειγμα, εάν ένας router και ένας server αποτύχει την ίδια στιγμή, τα συστήματα αυτά δεν προσφέρουν τρόπο για να περιοριστούν οι αποτυχίες.
Μεθοδολογία επιχειρησιακής λειτουργικότητας
Παρόλο που το BSM είναι γνωστό ως μια μεθοδολογία για τη διαχείριση της τεχνολογίας πληροφοριών που τα πληροφοριακά συστήματα υποστηρίζουν τις υπηρεσίες με τις επιχειρηματικές διαδικασίες, είναι επίσης μια μεθοδολογία για τη διαχείριση επιχειρήσεων βοηθώντας τις επιχειρήσεις, συμπεριλαμβανομένων των υπηρεσιών πληροφορικής, να προβάλουν τις δραστηριότητές τους στους πελάτες. Η διοίκηση επιχειρησιακής λειτουργικότητας συμπληρώνει το business process management   (BPM), βοηθώντας την εταιρεία να παραδίδει πιο αποτελεσματικές υπηρεσίες σε επιχειρηματικές διαδικασίες. Μαζί, BSM και BPM αποτελούν τη βάση, για πλήρη διαδικασία και βελτιστοποίηση. Η διοίκηση επιχειρησιακής λιτουργικότητας μπορεί να χρησιμοποιηθεί από κάθε ομάδα σε έναν οργανισμό για τη βελτίωση των επιδόσεων, με βάση την ιδιοκτησία, την υπερηφάνεια, τη δέσμευση και την ομαδική εργασία. Μέσω της BSM, οι ομάδες μπορούν να επισημοποιήσουν τις υπηρεσίες που παρέχουν οι εσωτερικές συμφωνίες επιπέδου υπηρεσιών (SLA).
Που βοηθά η ΒSM
Η BMC Software αντιμετωπίζει την εντυπωσιακή δυναμικότητα της Πληροφορικής όχι μόνο ως μέσο για τη βελτίωση της επιχειρηματικής απόδοσης αλλά και ως έμπνευση καινοτομίας. Το 2003, η BMC παρουσίασε την προσέγγισή της στον τομέα του Business Service Management (BSM ή Διαχείριση Επιχειρηματικών Υπηρεσιών) και η βιομηχανία Πληροφορικής δε δίστασε να την ενστερνιστεί άμεσα.
Το BSM βοηθά την Πληροφορική να επικεντρωθεί και να αξιοποιήσει τα στοιχεία εκείνα που υποστηρίζουν και προωθούν τους επιχειρηματικούς στόχους. Η προσέγγιση BSM μειώνει το κόστος και το ρίσκο διακοπής λειτουργίας λόγω προβλημάτων και οικοδομεί μία σταθερή υποδομή Πληροφορικής, η οποία υποστηρίζει την ανάπτυξη και την ευελιξία της επιχείρησης. Με το BSM οι επιχειρήσεις αποκτούν τη δυνατότητα αυτοματοποίησης του κέντρου δεδομένων τους, βελτιστοποίησης της διαδικασίας υποστήριξης υπηρεσιών και ανταπόκρισης στις απαιτήσεις των ρυθμιστικών αρχών. Μέσω του BSM, η BMC αυξάνει τη σύγκληση Πληροφορικής υποδομής και επιχειρηματικών στόχων και διασφαλίζει τη μέγιστη συμβολή της Πληροφορικής στην επιχειρηματική επιτυχία.
Καστανοχώρι (αποσαφήνιση)
Με την ονομασία Καστανοχώρι μπορεί να αναφερόμαστε σε:
Δείτε επίσης
Κατηγορία:Αποσαφηνίσεις ελληνικών τοπωνυμίων
Τομ Ρόμπινς
Ο Τόμας Γιουτζίν Ρόμπινς (Thomas Eugene Robbins) είναι Αμερικανός συγγραφέας. Γεννήθηκε στις 22 Ιουλίου του 1932 στο Μπλόουινγκ Ροκ (Blowing Rock) της Βόρειας Καρολίνα. Τα μυθιστορήματά του αποτελούνται από πολύπλοκες, συχνά φανταστικές, ιστορίες με σατιρικό υπόβαθρο και πολλές, παράξενες, και καλά τεκμηριωμένες λεπτομέρειες. Το βιβλίο του Ακόμα και οι Καουμπόισσες Μελαγχολούν μεταφέρθηκε στον κινηματογράφο από τον Γκας Βαν Σαντ το 1993, με πρωταγωνίστρια την Ούμα Θέρμαν.
Βιογραφικά στοιχεία
Το 1954 ο Ρόμπινς γράφτηκε στο Πανεπιστήμιο Washington and Lee του Λέξινγκτον, στη Βιρτζίνια, αλλά το εγκατέλειψε λόγω πειθαρχικών προβλημάτων. Μετακόμισε στη Νέα Υόρκη με σκοπό να γίνει ποιητής, αλλά αργότερα, υπό την απειλή επιστράτευσης, κατατάχτηκε στην αεροπορία. Υπηρέτησε για τρία χρόνια στην Κορέα. Εκεί διδάχτηκε μετεωρολογία και έκανε σε μεγάλη έκταση μαύρη αγορά με σαπούνια και οδοντόπαστες. Όπως έχει πει ο ίδιος, «βοήθησε τον Μάο να έχει την οδοντόπαστά του». Επέστρεψε ως πολίτης στο Ρίτσμοντ της Βιρτζίνια το 1960. Εκεί εισήχθη στη σχολή Καλών Τεχνών του Richmond Professional Institute, το οποίο αργότερα μετονομάστηκε σε Virginia Commonwealth University. Εκεί διετέλεσε και αρχισυντάκτης της πανεπιστημιακής εφημερίδας και συντάκτης στην Richmond Times-Dispatch.
Μετά την αποφοίτησή του, μετακόμισε στο Σιάτλ για μεταπτυχιακά στη σχολή Ανατολικών Σπουδών του πανεπιστημίου της Ουάσινγκτον. Εκείνη την εποχή εργάστηκε στις εφημερίδες The Seattle Times και Seattle Post-Intelligencer. Το 1970 μετακόμισε στο Λα Κόννερ της πολιτείας Ουάσινγκτον, όπου και ζει μέχρι σήμερα.
Έχει κερδίσει το βραβείο Golden Umbrella στο Bumbershoot φεστιβάλ του Σιάτλ το 1997.
Εξωτερικοί σύνδεσμοι
Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Αμερικανοί δημοσιογράφοι Κατηγορία:Αμερικανοί δοκιμιογράφοι
Παρεκκλησιά
Η Παρεκκλησιά είναι χωριό της επαρχίας Λεμεσού στην Κύπρο.
Τοποθεσία
Η Παρεκκλησιά βρίσκεται 18 χιλιόμετρα ανατολικά της Λεμεσού. Είναι κτισμένο σε υψόμετρο 120 μέτρων πάνω από την επιφάνεια της θάλασσας. Στα ανατολικά συνορεύει με τον Πύργο, στα βορειοανατολικά με τη Σανίδα, στα βόρεια με το Κελλάκι, στα βορειοδυτικά με το Πραστειό Κελλακίου, στα δυτικά με το Αρμενοχώρι και στα νοτιοδυτικά με τον Άγιο Τύχωνα. Η νότια πλευρά της διοικητικής της έκτασης είναι παραθαλάσσια, η οποία έχει αναπτυχθεί τουριστικά.
Ιστορία
Με βάση τις αρχαιολογικές ανασκαφές, ο οικισμός της Παρεκκλησιάς θεωρείται προγενέστερος του οικισμού της Χοιροκοιτίας (πριν το 7000 π.Χ.). Ο οικισμός της περιοχής εντάσσεται στην Ακεραμική Νεολιθική Εποχή.
Ο υφιστάμενος οικισμός της Παρεκκλησιάς δημιουργήθηκε από τους κατοίκους γειτονικών χωριών (Κελλάκι, Επταγώνια, Βάσα Κελλακίου, Σανίδα) οι οποίοι ήταν ιδιοκτήτες της γης της της περιοχής της Παρεκκλησιάς. Το φθινόπωρο έσπερναν τα χωράφια τους και τα θέριζαν ή μάζευαν τους καρπούς το καλοκαίρι. Για να διαμένουν στην περιοχή, δημιούργησαν ένα οικισμό γύρω από την εκκλησία του Τιμίου Σταυρού (την οποία έφτιαξαν οι ίδιοι). Ο οικισμός ήταν γνωστός ως οι ορείτες.
Ονομασία
Η προέλευση της ονομασίας του χωριού οφείλεται στην βυζαντινή εκκλησία του Τιμίου Σταυρού, η οποία δημιουργήθηκε από κατοίκους γειτονικών χωριών (Κελλάκι, Επταγώνια, Σανίδα) οι οποίοι πηγαινοέρχονταν στην περιοχή για να καλλιεργήσουν τα σιτηρά τους. Είναι πιθανόν η ονομασία να είναι παράφραση της ονομασίας Παλιόκλησο ή Πανοκλησιά, που αναφέρεται σε ενετικούς χάρτες και οικισμούς κοντά στο σημερινό χωριό.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1931 αυξάνεται. Στις τελευταίες απογραφές παρουσιάζει μεγάλες αύξησεις. Ο πίνακας που ακολουθεί παρουσιάζει τον πληθυσμό της Παρεκκλησιάς όπως καταγράφηκε στις απογραφές πληθυσμού που έγιναν στην Κύπρο.
Βιβλιογραφία
Κατηγορία:Κοινότητες της Επαρχίας Λεμεσού
2787 Ταβαρίστς
Ο Ταβαρίστς (Tovarishch) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας. Το όνομα «ταβαρίστς» = «σύντροφος» στη ρωσική γλώσσα, εκτός από γνωστή κομμουνιστική προσφώνηση, έφερε φημισμένο ιστιοφόρο του ρωσικού πολεμικού ναυτικού.
Φυσικά χαρακτηριστικά
Τα φυσικά χαρακτηριστικά του Ταβαρίστς είναι άγνωστα.
Εξωτερικοί σύνδεσμοι-πηγές
Ταβαριστς
Μικρή Δοξιπάρα Έβρου
Η Μικρή Δοξιπάρα είναι ημιορεινό χωριό της περιφερειακής ενότητας Έβρου σε υψόμετρο 180 μέτρα.
Γεωγραφία - Ιστορία
Η Μικρή Δοξιπάρα βρίσκεται στον βόρειο Έβρο, προς τα σύνορα με τη μεθοριακή γραμμή της Ελλάδας με τη Βουλγαρία και απέχει 27,5 χλμ. δυτικά από την Ορεστιάδα. Σε τοποθεσία, νοτιοδυτικά του χωριού και ανάμεσα στα χωριά Ζώνη (ΝΔ.) και Χελιδόνα (Ν.), υπάρχει τούμπα - τύμβος διαμέτρου 60 μέτρων και ύψους 7,5 που κατασκευάστηκε σταδιακά, στις αρχές του 2ου αιω. επάνω σε φυσικό ύψωμα, ώστε ο τύμβος να είναι ορατός από μακριά και βρισκόταν στο δρόμο που ένωνε την Αδριανούπολη με τη Φιλιππούπολη. Σε αυτόν ενταφιάστηκαν, μετά από καύση, τέσσερα μέλη μιας πλούσιας οικογένειας γαιοκτημόνων και δίπλα τα κτερίσματά τους, πέντε άμαξες που τους μετέφεραν στην περιοχή του τύμβου, τα υποζύγιά τους και πέντε ακόμη άλογα. Η περιοχή από το 2011 έχει κηρυχθεί αρχαιολογικός χώρος με την ονομασία Τύμβος Μικρής Δοξιπάρας - Ζώνης.
Ονομασία - Διοικητικά
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ζώνης. Σύμφωνα με το Πρόγραμμα «Καλλικράτης», μαζί με τη Ζώνη και τη Χελιδόνα αποτελούν την τοπική κοινότητα Ζώνης που ανήκει στη δημοτική ενότητα Κυπρίνου του δήμου Ορεστιάδας και σύμφωνα με την απογραφή 2011 έχει πληθυσμό 209 κατοίκους.
Παραπομπές
Κατηγορία:Χωριά του νομού Έβρου Κατηγορία:Δήμος Ορεστιάδας
2788 Αντέν
Ο Αντέν (Andenne) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1981 από τον Βέλγο αστρονόμο Ανρί Ντεμπεόν και τον Ιταλό Τζιοβάννι ντε Σάνκτις, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από την ομώνυμη πόλη του νότιου Βελγίου.
Εξωτερικοί σύνδεσμοι-πηγές
Αντεν
Καναδική Ένωση Βιβλιοθηκών
Η Καναδική Ένωση Βιβλιοθηκών (αγγλ.Canadian Library Association/Association canadienne des bibliothèques - CLA) ιδρύθηκε το 1946 στο Χάμιλτον του Οντάριο και είναι ένας μη κερδοσκοπικός οργανισμός ο οποίος εκπροσωπεί την καναδική κοινότητα βιβλιοθηκών και πληροφόρησης. Η CLA μέσα από τη δράση της προάγει την αντίληψη ότι οι βιβλιοθήκες και η αρχή της πνευματικής ελευθερίας και της ελεύθερης παγκόσμιας πρόσβασης στην πληροφόρηση είναι τα βασικά συστατικά μιας δημοκρατικής κοινωνίας.
Διοίκηση
Η CLA διοικείται από ένα εκλεγμένο Εκτελεστικό Συμβούλιο, το οποίο απαρτίζεται από τον Πρόεδρο (President), τον Αντιπρόεδρο (Vice President), τον Ταμία (Treasurer) και τρεις Γενικούς Συμβούλους (Councillors-at-Large), το οποίο είναι υπεύθυνο για την εύρυθμη λειτουργία της ένωσης. Το έργο του Εκτελεστικού Συμβουλίου υποστηρίζεται από περισσότερες από 30 Επιτροπές (Committees) και Ομάδες Ειδικού Ενδιαφέροντος (Interest Groups). Οι Επιτροπές διακρίνονται σε Μόνιμες (Standing Committees) και Συμβουλευτικές (Advisory Committees) εκ των οποίων οι Μόνιμες Επιτροπές διαχειρίζονται σημαντικές υποθέσεις της ένωσης, ενώ οι Συμβουλευτικές Επιτροπές συγκροτούνται για να παρέχουν καθοδήγηση για ζητήματα που αφορούν στην ένωση και έχουν συγκεκριμένη διάρκεια λειτουργίας.
Σκοπός
Βασικός σκοπός της CLA είναι η εκπροσώπηση της κοινότητας των βιβλιοθηκών του Καναδά ,η ενίσχυση του έργου της και η προώθηση των συμφερόντων των μελών της. Σύμφωνα με το καταστατικό της η CLA επιδιώκει να αναπτύξει την ουσιαστική επικοινωνία μεταξύ των μελών της, να ενθαρρύνει και να υποστηρίξει υψηλής ποιότητας επαγγελματική υποστήριξη στα μέλη της, να συνεργάζεται με ενώσεις βιβλιοθηκών εντός και εκτός των γεωγραφικών συνόρων του Καναδά και να προωθήσει την υποστήριξη των υπηρεσιών βιβλιοθηκών και πληροφόρησης από το ευρύ κοινό.
Μέλη
Ως μέλη της ένωσης εγγράφονται:
Ιδρύματα (Institutional Membership):
ιδρύματα και οργανισμοί που ενδιαφέρονται και σχετίζονται με τις βιβλιοθήκες και τις υπηρεσίες πληροφόρησης.
Μεμονωμένα άτομα ως μέλη (Personal Membership):
όσοι ενδιαφέρονται για τη Βιβλιοθηκονομία και τις υπηρεσίες πληροφόρησης. Η συγκεκριμένη κατηγορία μελών υποδιαιρείται περαιτέρω ως εξής:
Δράση
Η CLA αποτελεί συνδετικό κρίκο μεταξύ των επαγγελματιών της πληροφόρησης του Καναδά και προωθεί την ανάπτυξη συνεργατικών σχέσεων μεταξύ τους. Παρέχει στα μέλη της καθοδήγηση και ευκαιρίες επαγγελματικής δικτύωσης, διαχειρίζεται μείζονα ζητήματα που επηρεάζουν τις βιβλιοθήκες και υπερασπίζεται το ρόλο τους. Επιπλέον, διοργανώνει συχνά εκπαιδευτικά εργαστήρια και σεμινάρια, μέσω των οποίων προωθεί τη συνεχή μάθηση και κατ’ επέκταση την επαγγελματική εξέλιξη των μελών της. Τέλος, διοργανώνει ετησίως το εθνικό συνέδριο (CLA National Conference and Trade Show), κατά τη διάρκεια του οποίου πραγματοποιείται η ετήσια Γενική Συνέλευση (Annual General Meeting) αλλά και οι συναντήσεις των Τμημάτων και των Ομάδων Ειδικού Ενδιαφέροντος της CLA.
Εξωτερικοί σύνδεσμοι
Κ
Ισμαήλ Πασόμπεης
Ο Ισμαήλ Πασόμπεης (1770 - 1821) ήταν Αλβανός πασάς.
Φέρεται να γεννήθηκε στα Ιωάννινα το 1770 όπου και υπήρξε ένας από τους σφοδρότερους αντιπάλους του Αλή Πασά. Το 1820 διορίστηκε από τον Σουλτάνο πασάς των Ιωαννίνων και αρχηγός της εκστρατείας εναντίον του Αλή Πασά.
Το 1821 ανακλήθηκε λόγω ανικανότητας, καθαιρέθηκε και εξορίστηκε στο Διδυμότειχο όπου λίγο καιρό αργότερα με τη γενίκευση της ελληνικής επανάστασης θανατώθηκε.
Για τον Ισμαήλ Πασόμπεη υπάρχει τραγούδι για τη σύζυγό του η οποία μετά την εξορία του έμεινε στα Γιάννενα.
Πηγές
Κατηγορία:Ιστορία των Ιωαννίνων Κατηγορία:Οθωμανοί αλβανικής καταγωγής Κατηγορία:Πασάδες της Οθωμανικής Αυτοκρατορίας Κατηγορία:Οθωμανοί στρατιωτικοί
Χοσέ Αντολίνεθ
thumb|Αυτοκτονία της Κλεοπάτρας, λάδι σε καμβά, 137.5 cm x 115.5 cm, ιδιωτική συλλογή. thumb|Πορτραίτο ενός παιδιού, λάδι σε καμβά (58 x 46 cm), Μουσείο Πράδο, Μαδρίτη Ο Χοσέ Κλαούντιο Αντολίνεθ (José Claudio Antolínez, 1635 – 30 Μαΐου 1675) ήταν Ισπανός ζωγράφος της περιόδου του Μπαρόκ.
Σταδιοδρομία και προσωπικότητα
Ο Αντολίνεθ γεννήθηκε και πέθανε στη Μαδρίτη. Έλαβε την πρώιμη εκπαίδευσή του στο εργαστήριο του Φρανσίσκο Ρίτσι.
Ο "υπεροπτικός χαρακτήρας του και η σαρκαστική προσωπικότητά του απέκτησαν πολλούς εχθρούς μεταξύ των συγχρόνων του". Κάποιοι σημειώνουν ότι έκανε τρελά αστεία στους συναδέλφους του Κλαούντιο Κοέγιο και Καμπεθαλέρο καθώς και στον Ιτίθι, τον οποίο αποκαλούσε ζωγράφο των διακοσμητικών τοίχων, σε αναφορά στην διακόσμηση της αίθουσας των κωμωδιών του Ανακτόρου του Μπουέν Ρετίρο από τον τελευταίο- αλλά και ωθούμενος πιθανόν από τη ζήλια του που δεν είχε την ίδια ικανότητα. Ο Αντολίνεζλθ ζωγράφισε επίσης θρησκευτικούς πίνακες.
Υπουργείο Υγείας και Κοινωνικής Αλληλεγγύης
To Υπουργείο Υγείας και Κοινωνικής Αλληλεγγύης (2004-2012) ήταν ο φορέας της ελληνικής κυβέρνησης για την υγεία. Πριν από το 2004 είχε την ονομασία Υπουργείο Υγείας και Πρόνοιας. Είχε την έδρα του στην οδό Αριστοτέλους 17 στην Αθήνα. Ήταν το 11ο στη σειρά τάξης των Υπουργείων, σύμφωνα με την απόφαση Υ 345/27.6.2011 του πρωθυπουργού. Μετονομάστηκε σε Υπουργείο Υγείας από την κυβέρνηση Αντώνη Σαμαρά τον Ιούνιο 2012.
Αποστολή
Αποστολή του Υπουργείου είναι η άσκηση κοινωνικής πολιτικής για την υγεία και την πρόνοια, που περιλαμβάνει:
Εξωτερικοί σύνδεσμοι
Υγειας και Κοινωνικης Αλλ
Ministry of Health and Social Solidarity (Greece)
Το Κόμμα της Ουαλίας
Το Κόμμα της Ουαλίας (ουαλ. Plaid Cymru) είναι αριστερό ουαλικό πολιτικό κόμμα που στοχεύει στην ανεξαρτησία της Ουαλίας από το Ηνωμένο Βασίλειο.
Βραβεία Αμερικανικής Ακαδημίας Κινηματογράφου 1928-1929
Η 2η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, η οποία τίμησε τις καλύτερες ταινίες που κυκλοφόρησαν από την 1η Αυγούστου 1928 ως τις 31 Ιουλίου 1929 πραγματοποιήθηκε στο Λος Άντζελες από την Αμερικανική Ακαδημία Κινηματογραφικών Τεχνών και Επιστημών στις 3 Απριλίου 1930. Καλύτερη ηθοποιός αναδείχθηκε η Μαίρη Πίκφορντ, η οποία έκανε προσωπική εκστρατεία για να διακριθεί. Τα βραβεία παρουσιάστηκαν από τον Γουίλιαμ Κ. ΝτεΜίλ.
Πολλαπλές υποψηφιότητες
Τα ακόλουθα 9 φιλμ έλαβαν πολλαπλές υποψηφιότητες:
Περισσότερες υποψηφιότητες Πέντε - Ο ληστής της Αριζόνας και Ο Πατριώτης
Αριθμός νικών
Καμία ταινία δεν κέρδισε περισσότερα από ένα Όσκαρ, για πρώτη και μέχρι σήμερα μοναδική φορά στα χρονικά.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ
Παλαιά Καστίλη
Η Παλαιά Καστίλη (ισπανικά: Castilla la Vieja) είναι μια ιστορική περιοχή της Ισπανίας, η οποία περιελάμβανε έδαφος που αργότερα ανταποκρινόταν στις επαρχίες του πολιτικά, Σανταντέρ (Santander) (τώρα Καντάβρια), Μπούργος, το Λογρόνιο (Logroño) (τώρα Λα Ριόχα), τη Σόρια, τη Σεγόβια, την Άβιλα, το Βαγιαδολίδ, την Παλένθια.
Οι απαρχές είναι στην ιστορική Καστίλη που σχηματίσθηκε τον 9ο αιώνα στη ζώνη που τώρα συγκροτείται από την Καντάβρια, την Άλαβα, και το Μπούργος.
Τον 18ο αιώνα, ο Κάρολος Γ΄ της Ισπανίας μεταβίβασε στο επίσης καλούμενο βασίλειο της Castilla la Vieja τις επαρχίες του Μπούργος, της Σόρια, της Σεγόβια, της Άβιλα, του Βαγιαδολίδ και της Παλένθια.
Το βασιλικό διάταγμα της 30ής Νοεμβρίου 1833, η μεταρρύθμιση του Χαβιέρ του Μπούργος (βλέπε Διοικητική διαίρεση της Ισπανίας 1833), εγκαθίδρυσε την βάση για την την διαίρεση της Ισπανίας σε επαρχίες που, με μερικές τροποποιήσεις, συνεχίζει έως την σημερινή εποχή· αυτό το διάταγμα προσέθεσε τις επαρχίες του Λογρόνιο και του Σανταντέρ στην Castilla la Vieja.
Ένα άλλο βασιλικό διάταγμα, στις 30 Νοεμβρίου 1855, διαίρεσε την Ισπανία σε 49 επαρχίες και εκχώρησε τις επαρχίες του Βαγιαδολίδ και της Παλένθια στο Βασίλειο της Λεόν, αφήνοντας στην Castilla la Vieja μόνο το Σανταντέρ, το Μπούργος, τη Σόρια, τη Σεγόβια, και την Άβιλα. Αν και υπήρξαν περαιτέρω μεταρρυθμιστικές προσπάθειες τον 19ο αιώνα, αυτή η διαίρεση αντικατοπτρίζεται στις εγκυκλοπαίδειες, τις γεωγραφίες, και εγχειρίδια από τον μέσο 19ο αιώνα μέχρι που αντικαταστάθηκε στο δεύτερο ήμισυ του 20ού αιώνα. Για παράδειγμα, πρώιμες εκδόσεις της Enciclopedia Espasa, τηε Encyclopædia Britannica και της δημοφιλούς μαθητικής εγκυκλοπαίδειας Álvarez όλες ακολουθούν την διαίρεση των επαρχιών στην Castilla la Vieja και την Λεόν.
Με την θέσπιση της αυτόνομης κοινότητας της Καστίλης και Λεόν το 1983, η Castilla la Vieja έχασε ένα μεγάλο μέρος της ιδιαίτερης ταυτότητας της· από τη μία, ενώθηκε πολιτικά με την Λεόν σε μια μεγαλύτερη οντότητα, και από την άλλη, σύο από τις επαρχίες της έγιναν αυτόνομες κοινότητες οι ίδιες: το Σανταντέρ έγινε η Καντάβρια και το Λογρόνιο έγινε η Λα Ριόχα.
Αναφορές
Αυτό το άρθρο αντλεί από το αντίστοιχο άρθρο στην Ισπανική Βικιπαίδεια, ανακτήθηκε 1 Μαρτίου 2005.
Εξωτερικοί σύνδεσμοι
Κατηγορία:Ιστορικές περιοχές της Ισπανίας
Καστανούλα (αποσαφήνιση)
Με την ονομασία Καστανούλα μπορεί να αναφερόμαστε σε:
Δείτε επίσης
Κατηγορία:Αποσαφηνίσεις ελληνικών τοπωνυμίων
Μπράντφορντ Σίτι
Η Μπράντφορντ Σίτι (αγγλικά: Bradford City) είναι ποδοσφαιρικός σύλλογος της Αγγλίας, που εδρεύει στην πόλη του Μπράντφορντ και ιδρύθηκε το 1903.
Το γήπεδο
Έδρα της ομάδας είναι το γήπεδο Βάλει Παρέιντ, χωρητικότητας 25.136 θεατών.
Η τραγωδία του 1985
Το γήπεδο είναι συνδεδεμένο με ένα τραγικό δυστύχημα που στοίχισε την ζωή σε 56 οπαδούς της ομάδας. Το Σάββατο 11 Μαΐου 1985, η ποδοσφαιρική ομάδα της Μπράντφορντ Σίτι θα αντιμετώπιζε στο Βάλει Παρέιντ, την Λίνκολν Σίτι. Την συγκεκριμένη ημέρα θα γιορταζόταν η άνοδος της ομάδας από τη Τρίτη κατηγορία στη Δεύτερη – κάτι που είχε να συμβεί πριν τον Β’ Παγκόσμιο Πόλεμο (1937). Στο 40-ό λεπτό του αγώνα, ξέσπασε φωτια στο γήπεδο που στοιχίσε την ζωή σε 56 θεατές. Αναλυτικά, δείτε το άρθρο Φωτιά στο γήπεδο της Μπράντφορντ Σίτι
Διακρίσεις και τίτλοι
Η Μπράντφορντ Σίτι έχει αγωνιστεί στην κορυφαία κατηγορία του αγγλικού ποδοσφαίρου από την περίοδο 1908-09 έως και την περίοδο 1921–22, και από την περίοδο 1999-2000 εως την περίοδο 2000-2001. Ο μοναδικός τίτλος που έχει κατακτήσει σε κορυφαίο επίπεδο είναι η κατάκτηση του κυπέλλου Αγγλίας το 1911.
Κύπελλο Αγγλίας
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1903 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1903
Επισκόπηση Βόνης
Με τον ελληνικό τίτλο σε μετάφραση Επισκόπηση Βόνης (ή Βόννης) φέρεται σημαντικός αστρονομικός κατάλογος που εκδόθηκε στη Γερμανία μεταξύ των ετών 1859 και 1862. Εκδότης αυτού του περίφημου καταλόγου ήταν ο Γερμανός αστρονόμος Φ. Αργκελάντερ που τον εκπόνησε μετά από ουράνιες παρατηρήσεις 25 ετών.
Ο εν λόγω κατάλογος περιλαμβάνει τις θέσεις και τα μεγέθη 324.188 αστέρων του Β. ημισφαιρίου. και συνοδεύεται από ένα μεγάλο αριθμό ουρανίων χαρτών. Το 1950 οπότε η Επισκόπηση Βόνης επανεκδόθηκε, ο κατάλογος αυτός συμπληρώθηκε με ανάλογες επισκοπήσεις του Ν. ουρανίου ημισφαιρίου που είχαν γίνει στο μεταξύ, έτσι ώστε σήμερα να καλύπτει όλη την ουράνια σφαίρα.
Πηγές
Κατηγορία:Αστρονομικοί κατάλογοι Κατηγορία:Κατάλογοι αστέρων
Παραμύθα
Η Παραμύθα είναι χωριό της επαρχίας Λεμεσού στην Κύπρο.
Τοποθεσία
Η Παραμύθα βρίσκεται 12 χιλιόμετρα βορειοδυτικά της Λεμεσού. Είναι κτισμένο σε υψόμετρο 290 μέτρων πάνω από την επιφάνεια της θάλασσας. Στα ανατολικά συνορεύει με το Σπιτάλι, στα νότια με την Παλώδια, στα νοτιοδυτικά με τον Ύψωνα, στα δυτικά με την Άλασσα, στα βορειοδυτικά με τον Λιμνάτη, στα βόρεια με την Κορφή και την Απεσιά και στα βορειανατολικά με την Αψιού.
Ιστορία
Η Παραμύθα αναφέρεται από τους Φλώριο Βουστρώνιο και Λουί ντε Μας Λατρί ως περιουσιακό στοιχείο του Τάγματος των Ιωαννιτών στις αρχές του 14ου αιώνα. Υπάρχει πιθανότητα η Παραμύθα να είναι η Παλαμίδα την οποία αναφέρει ο Λεόντιος Μαχαιράς.
Χιονόνερο
thumb|right|Αν και στο χιονόνερο δεν υπάρχει χιονόστρωση, ωστόσο μπορεί να σχηματιστεί στο έδαφος ένα μίγμα νερού και ελαφράς παγόστρωσης. Το χιονόνερο είναι εκδήλωση κατακρήμνισης μεταξύ βροχής και εν μέρει λιωμένου χιονιού. Αυτό το φαινόμενο συμβαίνει όταν η θερμοκρασία κοντά στο έδαφος είναι κοντά στους 0 °C (στην Κλίμακα Κελσίου).
Μέρα χιονιού
Σύμφωνα με τον Παγκόσμιο Μετεωρολογικό Οργανισμό το χιονόνερο ανήκει επίσημα στις μέρες χιονιού.
Κατηγορία:Κατακρημνίσεις Κατηγορία:Χιόνι
Κεσκέκι
Ιστορία - Παράδοση
Το κεσκέκι (τουρκ. keşkek) είναι πατροπαράδοτο έθιμο, που ένωνε τους ανθρώπους, με γονιμικές καταβολές από αρχαιοτάτων χρόνων, που διατηρήθηκε επί αιώνες σε πολλές περιοχές της Μικράς Ασίας, στα νησιά του βορειοανατολικού Αιγαίου (Σάμο, Μυτιλήνη, Λήμνο κ.ά.) καθώς και στην Κύπρο (γνωστό εκεί με το όνομα «ρέσι» ). Βέβαια μεταφέρθηκε και στην Ελλάδα από τους Μικρασιάτες και τελείται ανελλιπώς και σε άλλα μέρη της Ελλάδας από τους πρόσφυγες.
Κεσκέκι μαγείρευαν σε όλη την Καππαδοκία, τον Πόντο και τα παράλια του Αιγαίου από το Αϊδίνι έως την Έφεσσο, την Αρτάκη, την Πάνορμο, την Ίμβρο, το Αϊβαλί, την Πέργαμο, τη Σμύρνη και την Ερυθραία. Επίσης, στο Αϊβαλί έφτιαχναν κεσκέκι και στη γιορτή του Αγίου Φιλίππου, μετά τη σπορά.
Οι δοξαστικές καταβολές του, συνδέονται με τις αρχαιοελληνικές ζωοθυσίες (ταυροθυσίες). Επί αιώνες η θυσία του κόκορα, του προβάτου ή βοδιού στη μνήμη των αγίων, το «κουρμπάνι» (θυσία δηλαδή), όπως το ονόμαζαν στη Μικρά Ασία, αποτελούσε επίκληση της θείας προστασίας, ευχαριστία, εκπλήρωση τάματος για υγεία, ευτυχία, ευκαρπία, ξόρκισμα. Αργότερα, κατά τη χριστιανική περίοδο εναρμονίστηκε με τα χριστιανικά κοινόβια και τις τράπεζες της αγάπης.
Το κεσκέκι μαγειρευόταν επίσημα συνήθως την πρωτοχρονιά, σε γάμους, του Αγίου Γεωργίου και σε γιορτές αγίων γι’ αυτό ονομάζεται και "γιορτή" στη Σάμο. Το γίδι ή το βόδι που έσφαζαν (αναλόγως την περιοχή), με σκοπό να μαγειρέψουν το κεσκέκι για το τραπέζι, παραπέμπει στην ευχή και προσδοκία να «στεριώσει ο γάμος» ή να πάει καλά η σοδειά, ανάλογα με την χρήση του.
Το έθιμο του keşkek αποτελεί άυλη πολιτιστική κληρονομιά της Τουρκίας αναγνωρισμένη απ'την UNESCO.
Παρασκευή φαγητού
Το κεσκέκι παρασκευάζεται με κρέας από γίδι ή πρόβατο ή βόδι (αναλόγως την περιοχή), κοπανισμένο αποφλοιωμένο ολόκληρο σιτάρι και κρεμμύδια.
Στη Σάμο παραδοσιακά φτιάχνεται στα κεντρικά και νότια χωριά (Σκουραίικα, Σπαθαραίοι, Παγώνδα, Πύργο, Μεσόγεια, Πάνδροσο και Χώρα) με κρέας από γίδι, σιτάρι και κρεμμύδια.
Το σιτάρι κοπανιέται σε μεγάλα ξύλινα ή πέτρινα γουδιά με μεγάλους ξύλινους κόπανους – γουδοχέρια, μέχρι ο καρπός να αποφλοιωθεί και να σπάσει λίγο. Έπειτα στρώνεται σε σεντόνια στον γυναικωνίτη της εκκλησίας, για να στεγνώσει αφού πριν το κοπάνισμα έχει προηγηθεί καλό πλύσιμο. Στη συνέχεια μετά από δύο μέρες περίπου το σιτάρι μαζεύεται και κοσκινίζεται καλά για να φύγει ο φλοιός. Όταν φτάσει η μέρα για την παρασκευή του κεσκεκιού, το σιτάρι πρέπει να ξανά πλυθεί και το αφήνουν να φουσκώσει. Παράλληλα κόβονται τα κρεμμύδια σε μέτριο μέγεθος και φυλετάρουν το κρέας. Μόλις τα υλικά είναι όλα έτοιμα μοιράζονται στα καζάνια. Πρώτα κάτω κάτω, τοποθετείται το κρεμμύδι να καλύψει όλο τον πάτο, από πάνω από το κρεμμύδι μπαίνει το κρέας έτσι ώστε να καλύψει όλο το κρεμμύδι να μη φαίνεται καθόλου, τέλος πάνω από το κρέας τοποθετείται το σιτάρι καλύπτοντας και αυτό με τη σειρά του το κρέας. Οι αναλογίες και οι δώσεις των υλικών εξάρτιουνται από τη χωρητικότητα του κάθε καζανιού.
Μόλις τα υλικά μπουν όλα στο καζάνι, τελευταία τοποθετείται το λάδι και το νερό. Το νερό πρέπει να είναι καυτό, γι’ αυτό τον λόγο δίπλα στα καζάνια σιγοβράζει και ένα άλλο μικρότερο που περιέχει το νερό που θα χρησιμοποιηθεί καθ’ όλη τη διάρκεια του ψησίματος, το καζάνι αυτό με το νερό ονομάζεται «γιντέκ-ι».
Το κεσκέκι- γιορτή δεν ανακατεύεται καθόλου, παρά μόνο την επόμενη μέρα όταν είναι έτοιμο. Για να ελέγξουν αν το φαγητό είναι έτοιμο χρησιμοποιούν μόνο έναν στενό μπλάστρι, όπου τον χώνουν μέσα στο καζάνι κάθετα για να δουν αν φτάνει εύκολα στον πάτο του καζανιού, δηλαδή αν έγινε το κρέας. Όταν το κεσκέκι κοντεύει να γίνει, το σιτάρι αρχίζει και φουσκώνει επικίνδυνα, γι’ αυτό τον λόγο οι ψήστες αφαιρούν το πάνω σιτάρι και το τοποθετούν σε ένα άλλο καζάνι δίπλα ώστε να αποφύγουν το ξεχείλισμα. Το φουσκωμένο αυτό σιτάρι με τα ζουμιά του ονομάζεται «αχταρμάς» και συνεχίζει να βράζει μέχρις ότου να γίνει και ανακατεύεται την επόμενη ημέρα με το κεσκέκι.
Την επόμενη ημέρα αφού το φαγητό είναι έτοιμο, το κατεβάζουν από την φωτιά προστίθεται το αλάτι και αρχίζει το ανακάτεμα με μεγάλες ξύλινες κουτάλες σα κουπιά ώστε να ξεχωρίσει το κρέας από τα κόκαλα και να ανακατευτούνε όλα τα υλικά (κρέας, κρεμμύδι και σιτάρι ),δημιουργώντας έτσι ένα παχύρευστο χυλό. Ο χυλός θα είναι έτοιμος, όταν το κουπί θα στέκεται όρθιο στο κέντρο. Τέλος αφού αγιαστεί από τον ιερέα, θα μοιραστεί στους παραβρισκόμενους.
Παραπομπές
Κατηγορία:Θρησκευτικά έθιμα Κατηγορία:Εθιμοτυπία Κατηγορία:Τουρκικές λέξεις και φράσεις __ΜΕΠΠ__
Κυβέρνηση Γεωργίου Αθανασιάδη-Νόβα 1965
Η Κυβέρνηση Γεωργίου Αθανασιάδη - Νόβα (Ιούλιος - Αύγουστος 1965) διορίστηκε από τον βασιλιά Κωνσταντίνο, στις 15 Ιουλίου 1965 αμέσως μετά την (προφορική) παραίτηση της προηγούμενης κυβέρνησης του Γεωργίου Παπανδρέου.
Η κρίση μεταξύ των σχέσεων του Γεωργίου Παπανδρέου και του βασιλιά, που είχε ήδη ξεσπάσει τις προηγούμενες ημέρες, έφτασε στο αποκορύφωμά της, νωρίς το απόγευμα της 15ης Ιουλίου, όταν οι δυο ανώτατοι λειτουργοί του Πολιτεύματος, οριστικοποίησαν την πλήρη διαφωνία τους για τον τρόπο άσκησης της βασιλικής εξουσίας. (για τις αιτίες και το χρονικό της πολιτικής κρίσης της περιόδου που έμεινε γνωστή ως Αποστασία του 1965 ή Ιουλιανά, δείτε στο ομώνυμο λήμμα) Ο Γεώργιος Παπανδρέου υπέβαλλε προφορικά την παραίτηση της κυβερνήσεώς του κατά την τελευταία του επίσκεψη στα Ανάκτορα, παραίτηση που έκανε αμέσως δεκτή ο Βασιλιάς. Και όχι μόνο: έσπευσε το ίδιο απόγευμα και πριν λάβει καν την έγγραφη παραίτηση του Γεωργίου Παπανδρέου, όπως απαιτεί η διαδικασία, να διορίσει ως Πρωθυπουργό της χώρας, τον Πρόεδρο της Βουλής και μέλος της Ένωσης Κέντρου, Γεώργιο Αθανασιάδη  - Νόβα καθώς και δυο υπουργούς, στα δυο πιο σημαντικά για την ασφάλεια και την τάξη της χώρας υπουργεία, τον Ιωάννη Τούμπα στο Υπουργείο Δημοσίας Τάξεως και τον Σταύρο Κωστόπουλο στο Υπουργείο Εθνικής Άμυνας.
Ο καθηγητής Χρήστος Σγουρίτσας, θεωρεί καθ' όλα συνταγματικές τις κινήσεις του Βασιλιά, αναφέροντας σχετικά: ''«Διαφορετική υπήρξεν η περίπτωσις της μετά την παραίτησιν της κυβερνήσεως του Γ. Παπανδρέου κατά την 15η Ιουλίου (1965) αναθέσεως του σχηματισμού κυβερνήσεως εις τον Γ. Νόβαν, διότι ο τότε Πρωθυπουργός και αρχηγός της Ενώσεως Κέντρου δεν παρετήθη της αρχηγίας του κόμματος, ούτε δε εξάλλου η παραίτησις επήλθε συνεπεία αποδοκιμασίας της κυβερνήσεως υπό της Βουλής, οπότε θα είχον εφαρμογήν οι εν τω κειμένω υποδεικνυόμεναι λύσεις. Η παραίτησις προεκλήθη λόγω διαφωνίας του βασιλέως και του τότε Πρωθυπουργού επί ζητήματος προσωπικού μάλλον χαρακτήρος, αναχθέντος εν συνεπεία εις ζήτημα αρχής, η δε εν προκειμένω ενέργεια του βασιλέως, αναθεσαντος τον σχηματισμό κυβερνήσεως εις τον τότε Πρόεδρον της Βουλής και σημαίνον μέλος της Ενώσεως Κέντρου, υπήρξε συνταγματικώς άμεμπτος τοσούτω μάλλον, καθόσον ο παραιτηθείς Πρωθυπουργός, διαθέτων την πλειοψηφίαν της Βουλής,δεν εισηγήθη την διάλυσιν της Βουλής, ούτε συγκεκριμένον τρόπον λύσεως της προκληθείσας κυβερνητικής κρίσεως, πράγμα το οποίον άλλως τε ηθικώς μόνον θα εδέσμευε τον βασιλέα»''
Αμέσως μόλις έγιναν γνωστές αυτές οι εξελίξεις πλήθος Αθηναίων βγήκε στους δρόμους για να διαμαρτυρηθεί. Οι ταραχές και οι συγκρούσεις με την Αστυνομία εξακολούθησαν και τις επόμενες ημέρες με αποκορύφωμα το συλλαλητήριο της 21ης Ιουλίου στο οποίο δολοφονήθηκε ο 22χρονος φοιτητής και μέλος της ΕΔΑ, Σωτήρης Πέτρουλας. thumb|left|Πρωτοσέλιδο της εφημερίδας «Μακεδονία», της 24ης Ιουλίου 1965
Η ψηφοφορία για την παροχή ή μη ψήφου εμπιστοσύνης στη κυβέρνηση, που διεξήχθη στις 5 Αυγούστου 1965 κατέδειξε την έλλειψη εμπιστοσύνης του σώματος. Σε σύνολο 298 ψηφισάντων βουλευτών, υπέρ της κυβέρνησης ψήφισαν 131 βουλευτές (98 βουλευτές της ΕΡΕ, 8 του Προοδευτικού κόμματος, 21 βουλευτές - μέλη της κυβέρνησης και οι αποχωρήσαντες από την Ένωση Κέντρου βουλευτές Ανέστης Λώρας, Αναστάσιος Δρούλιας, Πέτρος Γαρουφαλιάς και Θεοχάρης Ρέντης) ενώ κατά ψήφισαν 167 (145 βουλευτές της Ένωσης Κέντρου και οι 22 της ΕΔΑ). . Η κυβέρνηση παραιτήθηκε αμέσως μετά, αν και παρέμεινε στην διακυβέρνηση μέχρι την όρκιση της νέας κυβέρνησης, ως είθισται.
Αναφορές
1965 07 Κατηγορία:1965 Κ
Βραβεία Βρετανικής Ακαδημίας Κινηματογράφου 2007
Η 61η απονομή των Βραβείων της Βρετανικής Ακαδημίας Κινηματογράφου, γνωστών και ως Βραβείων BAFTA, έλαβε χώρα στις 10 Φεβρουαρίου 2008 στο Royal Opera House του Λονδίνου για να τιμήσει τις καλύτερες επιδόσεις για το έτος 2007.
Την κούρσα των υποψηφιοτήτων οδήγησε η ταινία Εξιλέωση (Atonement) του Τζο Ράιτ, η οποία τελικά αναδείχτηκε και ταινία της χρονιάς. Τέσσερα βραβεία απέσπασε η γαλλική ταινία Ζωή σαν Τριαντάφυλλο, με θέμα τη ζωή της Εντίτ Πιάφ. Ειδικό βραβείο για την προσφορά του στον κινηματογράφο έλαβε ο Άντονι Χόπκινς, ενώ για την προσφορά του στον βρετανικό κινηματογράφο τιμήθηκε ο Μπάρυ Γουίλκινσον.
Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.
Αριθμητικά στοιχεία
Περισσότερες Βραβεύσεις:
Λιγότερες Βραβεύσεις:
Εξωτερικοί σύνδεσμοι
2007 BAFTA
Dream Theater (άλμπουμ)
Ιστορία του δίσκου
Η σύνθεση των κομματιών που θα αποτελούσαν το δωδέκατο άλμπουμ των Dream Theater ξεκίνησε κατά τη διάρκεια της περιοδείας για την προώθηση του προηγούμενου τους άλμπουμ, "A Dramatic Turn of Events". Κατά τη διάρκεια των soundcheck, το συγκρότημα πειραματιζόταν με νέες ιδέες και μετά το τέλος της περιοδείας, συνέχισαν τη σύνθεση τραγουδιών. Στις αρχές του 2013, επέστρεψαν στο στούντιο για να ξεκινήσουν τις ηχογραφήσεις, στις οποίες συμμετείχε και ένα κουιντέτο εγχόρδων.
left|thumb|200px|Ο Τζον Μιανγκ το 2014 Τον Δεκέμβριο του 2012, οι Dream Theater ανανέωσαν το συμβόλαιο τους με τη "Roadrunner" και ο δίσκος κυκλοφόρησε στις 20 Σεπτεμβρίου 2013 με τίτλο "Dream Theater". Κατά την πρώτη εβδομάδα της κυκλοφορίας του, το άλμπουμ πούλησε περισσότερα από 34.000 αντίτυπα στις Ηνωμένες Πολιτείες, σκαρφαλώνοντας στην έβδομη θέση του Billboard, ενώ μπήκε στο Top-5 στη Γερμανία, την Ιταλία, τον Καναδά, την Αργεντινή, την Ελβετία, την Ολλανδία, τη Φινλανδία, την Ουγγαρία, την Τσεχία, κ.α..
Οι κριτικές για το άλμπουμ υπήρξαν θετικές, αφού το "Allmusic" του έδωσε τέσσερα αστέρια με άριστα τα πέντε, το "Loudwire" 4,5 / 5 και το "Metal Archives" 75%. Το συγκρότημα έλαβε υποψηφιότητα για βραβείο Γκράμι στην κατηγορία "Best Metal Performance" με το κομμάτι "The Enemy Inside".
Η περιοδεία για την προώθηση του δίσκου ονομάστηκε "Along for the Ride Tour" και ξεκίνησε από το Πόρτο της Πορτογαλίας στις 15 Ιανουαρίου 2014, συνεχίζοντας μέχρι τις αρχές Μαρτίου στην Ευρώπη, πριν συνεχιστεί στη Βόρεια Αμερική για έναν μήνα μέχρι τις 26 Απριλίου. Ακολούθησε ένα ακόμη ευρωπαϊκό κομμάτι τον Ιούλιο του 2014 και δύο μήνες αργότερα έδωσαν δέκα αγώνες στη Λατινική Αμερική. Η περιοδεία ολοκληρώθηκε με επτά εμφανίσεις στην Ιαπωνία, τη Νότια Κορέα, την Ινδονησία και την Αυστραλία.
Λίστα Τραγουδιών
1. False Awakening Suite (Petrucci, Rudess, LaBrie, Myung, Mangini) - 2:42
2. The Enemy Inside (Petrucci, Rudess, LaBrie, Myung, Mangini) - 6:17
4. Enigma Machine (Petrucci, Rudess, Myung, Mangini) - 6:01
5. The Bigger Picture (Petrucci, Rudess, LaBrie, Myung, Mangini) - 7:40
6. Behind the Veil (Petrucci, Rudess, LaBrie, Myung, Mangini) - 6:52
7. Surrender to Reason (Petrucci, Rudess, LaBrie, Myung, Mangini) - 6:34
8. Along for the Ride (Petrucci, Rudess) - 4:45
9. Illumination Theory (Petrucci, Rudess, LaBrie, Myung, Mangini) - 22:17
Θέσεις τσαρτ
Dream Theater (άλμπουμ)
Επίσημη κυκλοφορία: 20 Σεπτεμβρίου 2013
Μέλη των Dream Theater
Οι μουσικοί οι οποίοι ηχογράφησαν το "Dream Theater" ήταν οι εξής:
Πηγές
Κατηγορία:Δισκογραφία των Dream Theater Κατηγορία:Άλμπουμ του 2013
Μπένες Άιγιο
Ο Μπένες Χριστόφεροβιτς Άιγιο (Бенес Христоферович Айо, Beness Aijo, γενν. 8 Ιουνίου 1979, Ρέζεκνε, Λετονική ΣΣΔ, ΕΣΣΔ), γνωστός και με το παρατσούκλι Μαύρος Λένιν (Чёрный Ленин, Melnais Ļeņins), είναι Λετονός κομμουνιστής και εθνικομπολσεβίκος ρωσο-ουγκαντικής καταγωγής.
Βιογραφία
Ο Μπένες Άιγιο γεννήθηκε στις 8 Ιουνίου του 1979, στο Ρέζεκνε της Λετονικής ΣΣΔ. Ο πατέρας του, Χριστόφερ Άιγιο, είναι Ουγκαντέζος, ενώ η μητέρα του, Γιεβγκένια Ντμίτριεβνα Άιγιο, είναι Ρωσίδα. Σπούδασε βιολογία στο Πανεπιστήμιο της Λετονίας.
Στις 7 Μαΐου 2005, ο Άιγιο συνελήφθη επειδή πυροδότησε βόμβες καπνού κατά την επίσκεψη του Τζορτζ Μπους στη Λετονία. Αργότερα το ίδιο έτος, ο Άιγιο συνελήφθη και καταδικάστηκε σε 9 μήνες φυλάκιση για έκκληση για ανατροπή της κυβέρνησης και στη συνέχεια έκανε απεργία πείνας στη φυλακή που διήρκεσε 27 ημέρες έως ότου η υγεία του επιδεινώθηκε σε σημείο που μεταφέρθηκε στο νοσοκομείο. Μετά από πεντέμισι μήνες φυλάκισης, κατάφερε να επιτύχει την αλλαγή του προληπτικού του μέτρου από κράτηση σε αστυνομική επιτήρηση, επικαλούμενος τον διαβήτη του.
Από τον Μάιο έως τον Ιούνιο του 2013 βρισκόταν στην Παλαιστίνη, όπου συμμετείχε σε ενέργειες κατά της ισραηλινής κυβέρνησης. Ενώ βρισκόταν στην Παλαιστίνη, έλαβε ιατρική εκπαίδευση.
Συμμετοχή στην πολιτική κρίση στην Ουκρανία
Το 2014, ο Άιγιο έφτασε στην Δημοκρατία της Κριμαίας. Την 1η Απριλίου 2014, συνελήφθη στο Ντόνετσκ για «προετοιμασία ένοπλου πραξικοπήματος για την ανατροπή της κυβέρνησης και την υπονόμευση της εδαφικής ακεραιότητας της Ουκρανίας» και απελάθηκε στο Ηνωμένο Βασίλειο, όπου συμμετείχε σε διαδηλώσεις για αρκετές εβδομάδες.
Τον Μάιο του 2014, παρά την απαγόρευση εισόδου στη χώρα για τρία χρόνια, ο Άιγιο προσπάθησε να περάσει τα ουκρανικά σύνορα με άλλους δύο ακτιβιστές. Συνελήφθη από την Κρατική Συνοριακή Υπηρεσία της Ουκρανίας και απελάθηκε στη Λετονία, όπου κρατήθηκε από την κρατική αστυνομία της Λετονίας στο αεροδρόμιο της Ρίγας.
Στις 16 Μαΐου, το Κεντρικό Περιφερειακό Δικαστήριο της Ρίγας αποφάσισε την θέση του Άιγιο υπό κράτηση και η κρατική αστυνομία της Λετονίας άρχισε ποινική δίωξη για υποκίνηση της βίαιης ανατροπής της λετονικής κυβέρνησης, αλλαγή του πολιτικού συστήματος και υπονόμευση της εθνικής ανεξαρτησίας της Λετονίας. Ο Άιγιο χαρακτήρισε τις κατηγορίες «κατασκευασμένες» και «πολιτικά αντίποινα» και εξέφρασε την επιθυμία να επιτύχει αθώωση, καθώς και αποζημίωση για ηθική βλάβη. Το βράδυ της 30ης Μαΐου, μέλη του ακροαριστερού κόμματος Άλλη Ρωσία εκτόξευσαν κροτίδες και καπνογόνα στο Γενικό Προξενείο της Λετονίας στην Αγία Πετρούπολη και τοποθέτησαν τη σημαία της ΕΣΣΔ στην πρόσοψη του κτηρίου, μοίρασαν φυλλάδια και απαίτησαν την απελευθέρωση του Άιγιο.
Παρά το γεγονός ότι βρισκόταν υπό αστυνομική επιτήρηση, στις αρχές του 2015 κατάφερε να δραπετεύσει από τη Λετονία κάνοντας οτοστόπ στο Ταλίν, όπου πήρε το πλοίο για τη Φινλανδία και στη συνέχεια ταξίδεψε με λεωφορείο στη Ρωσία, φτάνοντας τελικά στην Ανατολική Ουκρανία. Εκεί εντάχθηκε στις ένοπλες δυνάμεις της αυτοαποκαλούμενης Λαϊκής Δημοκρατίας του Λουγκάνσκ. Το Κεντρικό Περιφερειακό Δικαστήριο της Ρίγας ξεκίνησε στη συνέχεια μια έρευνα για τον Άιγιο.
Συμμετείχε στις μάχες των φιλορώσων μαχητών στο Ντεμπάλτσεβο και κοντά στη Στάνιτσα Λουγκάνσκαγια, και επίσης έλαβε τον βαθμό του λοχία, έχοντας μετατραπεί από πυροβολητή πυροβολικού σε μέλος ταξιαρχίας μηχανοκίνητων τουφεκιών. Στα μέσα Απριλίου 2019, η κρατική αστυνομία της Λετονίας κήρυξε τον Άιγιο ύποπτο σε υπόθεση παράνομης συμμετοχής στην πολιτική κρίση στην Ουκρανία.
Στις αρχές του 2020, ο Άιγιο συνελήφθη στο Γιάρενσκ, στο όμπλαστ του Αρχάγγελσκ της Ρωσίας, όπου σχεδίαζε να συμμετάσχει σε μια διαμαρτυρία κατά της κατασκευής ενός σκουπιδότοπου. Η Γενική Εισαγγελία της Λετονίας ζήτησε την έκδοσή του στη Λετονία και ο Άιγιο αιτήθηκε από τον Βλαντίμιρ Πούτιν πολιτικό άσυλο στη Ρωσία. Ο Άιγιο αποφυλακίστηκε τον Φεβρουάριο του 2020.
Ανοιχτόρυγχος γρεναδιέρος
Ο ανοιχτόρυγχος γρεναδιέρος (Coelorinchus caelorinchus) ή αλλιώς Κορδέλλα είναι ψάρι της οικογένειας των μακρουριδών που συναντάται κυρίως στις ακτές, αλλά και στα βάθη της Μεσογείου θάλασσας. Ζει σε βάθος 90-1.250 μέτρων. Το μήκος του είναι 48 εκατοστά.
Πηγές
http://users.sch.gr/skoud/dia/dia.htm
Κατηγορία:Γαδόμορφα
Επαρχία της Γουαδαλαχάρα
Η Γουαδαλαχάρα είναι μια ισπανική επαρχία που βρίσκεται στο βόρειο τμήμα της αυτόνομης κοινότητας της Καστίλη-Λα Μάντσα. Έχει πρωτεύουσα την Πόλη της Γουαδαλαχάρα και συνορεύει με τις επαρχίες της Κουένκα, της Μαδρίτης, της Σεγόβια, της Σόρια, της Θαραγόθα, και του Τερουέλ. Ο πληθυσμός της είναι 246.151 κάτοικοι, σύμφωνα με μέτρηση του 2009 και η έκτασή της είναι 20,23 κάτοικοι/τ.χλμ., ενώ επιπλέον έχει 288 δήμους.
Κλίμα
Η επαρχία της Γουαδαλαχάρα χαρακτηρίζεται από μια ευρεία και ποικιλόμορφη γεωγραφική πραγματικότητα, καθώς συγκεντρώνει στην περιοχή της διάφορες κλιματολογικές συνθήκες, γεγονός το οποίο οφείλεται στο μεσογειακό κλίμα. Μακρά, ξηρά και ζεστά καλοκαίρια, χειμώνες παρομοίως μακράς διαρκείας, κάθε άνοιξη και φθινόπωρο είναι σύντομης διάρκειας με διάφορες κλιματολογικές αλλαγές, αλλά χωρίς να χάσουν το όμορφο στοιχείο του τοπίου της επαρχίας.
Η ποικιλία του κλίματος που παρουσιάζεται σε αυτή την επαρχία, που βρίσκεται σε μια ζώνη ανάμεσα στην ατλαντική και μεσογειακή Ισπανία, ευνοεί την ανάπτυξη των φυτικών κοινοτήτων που συμμορφώνονται με τ πλούσια και ποικίλα οικοσυστήματα.
Τόποι Προστασίας
Ανάμεσα στους τόπους προστασίας ενδεικτικά συγκαταλέγονται:
The Slap (σειρά)
The Slap («Το χαστούκι») ήταν μικρή αγγλική τηλεοπτική σειρά (8 επεισοδίων) που προβαλλόταν στον τηλεοπτικό σταθμό ABC1 και ABC2. Τώρα πλέον προβάλλεται στον ελληνικό τηλεοπτικό σταθμό Alpha TV. Η σειρά βασίζεται στο ομώνυμο μυθιστόρημα του Ελληνοαυστραλού συγγραφέα Χρήστου Τσιόλκα. Γυρίστηκε στην Μελβούρνη της Βικτώριας. Η σειρά προβαλλόταν στην Audience Network της DirecTV το 2012, και επίσης δέχτηκε μια μικρή αμερικάνικη σειρά που αποτελείται επίσης από 8 επεισόδια.
Η σειρά προβαλλόταν στο ABC1 κάθε Πέμπτη στις 8:30μμ και επαναλήψεις κάθε Παρασκευή βράδυ στο ABC2.
Υπόθεση
Η Οικογένεια του Έκτορα και οι φίλοι του μαζεύονται στο σπίτι του για ένα μπάρμπεκιου για να γιορτάσει τα τεσσαρακοστά γενέθλιά του. Αλλά κατά τη διάρκεια των εορτασμών ένας φιλοξενούμενος χαστουκίζει ένα παιδί που δεν είναι δικό του. Κανείς δεν μπορεί να το δει εκείνη την εποχή, αλλά αυτή η απλή πράξη αρχίζει να ξετυλίγει τον κοινωνικό ιστό. Μέρες μετά το χαστούκι η Ανούκ ανακαλύπτει ότι το περιστατικό έχει εξαπολύσει απρόσμενα αντιδράσεις από τους γύρω της. Είναι διχασμένη ανάμεσα στις φιλίες της και αντιμετωπίζει τις αποφάσεις για τη ζωή της, που απειλούν να τη συντρίψουν. Καθώς η αστυνομία εισβάλλει, οι Χάρι και Σάντι φοβούνται ότι το χαστούκι θα απειλήσει τη φήμη, τον τρόπο ζωής τους και την οικογένειά τους.
Υποδοχή
Η σειρά έχει δεχτεί σχετικά καλές κριτικές. Η εφημερίδα The Daily Telegraph περιέγραψε την σειρά από το πρώτο επεισόδιο ως "το καλύτερο Αυστραλιανό δράμα της χρονιάς".
Παραπομπές
Κατηγορία:Τηλεοπτικές σειρές της Matchbox Pictures
Λάκι Τζόουνς
Ο Λούσιους «Λάκι» Τζόουνς (Lucious "Lucky" Jones, γενν. 22 Απριλίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Καουχαγιόκι Κάρχου.
Κολεγιακή σταδιοδρομία
Ο Τζόουνς έπαιξε κολεγιακή καλαθοσφαίριση στο Ρόμπερτ Μόρις από το 2011 έως το 2015. Κατά της διάρκεια της τελευταίας του χρονιάς, είχε κατά μέσο όρο 14,3 πόντους, 5,9 ριμπάουντ και 1,4 ασίστ ανά αγώνα.
Επαγγελματική σταδιοδρομία
Μετά την ολοκλήρωση της κολεγιακής σταδιοδρομία του, ο Τζόουνς δεν επιλέχθηκε στο NBA Ντραφτ του 2015. Στις 7 Ιουλίου 2015, εντάχθηκε στη Λιέζ Μπασκέτ του Πρωταθλήματος Βελγίου. Είχε κατά μέσο όρο 14,3 πόντους, 5,2 ριμπάουντ και 1,5 ασίστ ανά αγώνα, σε 31 αγώνες πρωταθλήματος.
Την επόμενη σεζόν, υπέγραψε με τη Γερ-Τουλόν του Πρωταθλήματος Γαλλίας. Στις 4 Ιανουαρίου 2017, αποχώρησε από τη Γερ-Τουλόν και εντάχθηκε στον Προμηθέα Πάτρας για το υπόλοιπο της σεζόν, καθώς αντικατέστησε τον Λάσαν Κρόμα.
Στις 15 Ιουλίου 2017, εντάχθηκε στον ΠΑΟΚ της Α1 Εθνικής. Είχε κατά μέσο όρο 9,3 πόντους και 5,7 ριμπάουντ ανά αγώνα.
Το καλοκαίρι του 2019, ο Τζόουνς υπέγραψε αρχικά με την τρίτη του ελληνική ομάδα, τον Πανιώνιο, αλλά στις 10 Σεπτεμβρίου 2019 το συμβόλαιό του εξαγοράστηκε από τη γερμανική Μέντι Μπαϊρόιτ, η οποία συμμετείχε στο Europe Cup.
Σανδάλι Πέλλας
Το Σανδάλι είναι οικισμός της Κεντρικής Μακεδονίας στην Περιφερειακή Ενότητα Πέλλας, ο οποίος βρίσκεται ανατολικά του ποταμού Μογλενίτσα (ή Αλμωπαίος) στην πεδιάδα των Γιαννιτσών, σε υψόμετρο 30 μέτρα. Απέχει περίπου 9 χλμ. Α.-ΒΑ. από την Σκύδρα (έδρα του δήμου) και 68 χλμ. Δ.-ΒΔ. από την Θεσσαλονίκη ενώ δίπλα και ανατολικά του είναι η Καλλίπολη.